Приложение № 5

**ТЕХНИЧЕСКО ЗАДАНИЕ ЗА ПОДГОТОВКА НА ПРЕДЛОЖЕНИЕТО ЗА**

**ИЗПЪЛНЕНИЕ НА ОБОСОБЕНА ПОЗИЦИЯ № 2**

Предложението трябва да съдържа концепция за внедряване и използване на продуктите и услугите от настоящата поръчка, като се обърне специално внимание на повишаването на наличността на услугите, сигурността на информационните системи и възможността за възстановяването им при бедствия и аварии. В предложението трябва да са включени:

* детайлно описание на предложените продукти по области на приложение в инфраструктурата на банката;
* планове за реализиране на стратегически инициативи на банката –реализиране на Active-Active DC, резервиране на отдалечен сайт (Disaster Recovery Site) и концепция за развитие на ИТ сигурността.

Предложението трябва да съдържа предимствата за БНБ при постигане на представените в концепцията цели, и да се базира на напълно резервирани и сигурни решения.

Предложението на участника трябва да включва пълно описание на съвместимостта и начина на интегриране на новото комуникационно оборудване с текущото оборудване на БНБ;

Предложената концепция трябва да обхваща и необходимите промени в останалата част от ИТ инфраструктурата на БНБ, както и спазването на изискванията към информационната сигурност.

Предложението на участника трябва да включва мерки и механизми за оптимално използване на наличната инфраструктура, запазване на инвестициите на банката в ИТ инфраструктура, оборудване, системен и приложен софтуер.

За новото комуникационно оборудване да бъде предложени:

* Възможност за интеграция в системи за мониторинг и управление;
* Механизъм за интегриране и пълноценна експлоатация на вече закупено оборудване и софтуер;
* Пълна технологична съвместимост на предлаганото оборудване с наличното функциониращо такова;

Осигурена DCI ( Data Center Interconnections) функционалност за LAN, Layer3 и SAN разпространяване между 2 и повече ДЦ;

Изисквания за реализация на резервиранo, скалируемo и защитенo LAN разпростиране между ДЦ , през WAN – базирана на Dark Fiber, MPLS, IP технология.

Внедряването на предлаганото оборудване не трябва да налага промяна на дизайна на изградени технологични решения при възложителя. Трябва да бъде предложена възможност за запазване и пълноценна експлоатация на наличните лицензи за операционни системи, клъстерни решения, архивиращи системи и др.

Предложението на участника трябва да предоставя план за обучение на служителите на възложителя, който да включва новите системи предложени за реализация на концепцията, както и за обновяване на знанията за текущите системи. Планът за обучение трябва да съдържа описание на учебните материали, както и използваните учебни програми, със съответни брой часове и препоръчителни теми и модули на курса.

Предложението на участника трябва да включва детайлно описание за начина на обслужване на БНБ при реакцията при инциденти, поддържането на информацията за инцидента и информирането на възложителя за състоянието му; описание на дейностите по осигуряване на разширената поддръжка, конфигуриране на комуникационното оборудване, компонентите и софтуер; описание на дейностите при подмяна на дефектирало комуникационно оборудване, компоненти и софтуер.

Предложението на участника трябва да включва детайлно описание за начина на обслужване на БНБ при дейностите по осигуряване на доставките, инсталирането и конфигуриране на комуникационното оборудване, компонентите и софтуер, системната администрация и поддръжка на предложеното комуникационно оборудване, компонентите и софтуер.

Предложението на участника трябва да включва пълно описание на процедурите по управление на проектите по внедряване на ново оборудване в БНБ, използвана методология, изготвяне на проектен план, етапи, управление на дейностите, мерки за минимизиране на въздействието върху останалата инфраструктура и осигуряване на резервираност на услугите.

Предложението на участника трябва да включва процедура по внедряване на промени в комуникационната инфраструктура, описание на промяната; описание на оценка на въздействието, предложение за тестове за проверка на функционалност след промяната, предложение за възстановяване на стари конфигурации в случай на неуспешна промяна.

Предложението на участника трябва да включва осигуряване на средства за мониторинг на дадена услуга, както на комуникационната среда върху, която работи, така и на приложната среда.